ET
L 229/74
(41)
Euroopa Liidu Teataja
5.9.2022
Tabelis 4 nimetatud isikutele tehti komisjoni järeldused teatavaks ja neile pakuti võimalust esitada märkusi.
Ühtegi märkust ei laekunud,
ON VASTU VÕTNUD KÄESOLEVA OTSUSE:
Artikkel 1 Käesoleva artikli tabelis nimetatud isikud vabastatakse määrusega (EÜ) nr 71/97 Hiina Rahvavabariigist pärit teatavate jalgrattaosade impordile kehtestatud ja nõukogu määrusega (EMÜ) nr 2474/93 (9) Hiina Rahvavabariigist pärit jalgrataste impordile laiendatud lõplikust dumpinguvastasest tollimaksust.
Vastavalt määruse (EÜ) nr 88/97 artikli 7 lõikele 2 jõustub vabastus asjaomaste isikute taotluse kättesaamise kuupäeval.
See kuupäev on esitatud veerus „Jõustumise kuupäev“.
Vabastust kohaldatakse ainult käesoleva artikli tabelis nimetatud isikute suhtes.
Tollimaksust vabastatud isikul tuleb kohe komisjonile teatada, kui tema nimi või aadress või kokkupanekuga seotud tegevus muutub, ja esitada asjakohane teave.
Tollimaksust vabastatud isik TARICi lisakood
Nimi
Aadress
Jõustumise kuupäev
C492
MOTOKIT Veiculos e Acessórios Lda
Rua Alto do Vale do Grou 36, 3750-870 Borralha/Águeda, Portugal
25.9.2020
C559
Northtec Sp. z o.o.
ul. Dworcowa 15a, 43–502 CzechowiceDziedzice, Poola
27.7.2020
C560
Giant Gyártó Hungary Kft.
Jedlik Ányos utca 1, 3200 Gyöngyös, Ungari
15.7.2020
Artikkel 2 Käesoleva artikli tabelis nimetatud isikud on vastavalt määruse (EÜ) nr 88/97 artiklile 6 uurimisalused isikud.
Laiendatud dumpinguvastase tollimaksu maksmise peatamine vastavalt määruse (EÜ) nr 88/97 artiklile 5 jõustub alates asjaomaste isikute taotluste kättesaamise kuupäevast.
Need kuupäevad on esitatud veerus „Jõustumise kuupäev“.
Maksmise peatamist kohaldatakse ainult nende uurimisaluste isikute suhtes, kellele on käesoleva artikli tabelis konkreetselt viidatud.
Uurimisalused isikud teavitavad komisjoni viivitamata kõigist muudatustest kokkupanekuga seotud tegevuses, mis on peatamistingimustega seotud, ning esitavad komisjonile kogu asjakohase tõendava teabe.
Need muudatused on näiteks muudatused isikute nimedes, tegevuses, õiguslikus vormis ja aadressides, kuid ka muud muudatused.
(9) Nõukogu 8. septembri 1993. aasta määrus (EMÜ) nr 2474/93 lõpliku dumpinguvastase tollimaksu kehtestamise kohta Hiina Rahvavabariigist pärinevate jalgrataste impordile ühendusse ja ajutise dumpinguvastase tollimaksu lõpliku sissenõudmise kohta (EÜT L 228, 9.9.1993, lk 1).